|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 23.01.2025** |  |  |
|  |  |  |

**Αύριο ξεκινάει η μεγαλύτερη εκδήλωση της ΔΥΠΑ για την εργασία**

**240 επιχειρήσεις 7.000 θέσεις εργασίας στις «Ημέρες Καριέρας» της Αθήνας**

Χιλιάδες ευκαιρίες απασχόλησης και δικτύωση με εκατοντάδες στελέχη επιχειρήσεων περιμένουν τους πολίτες στη μεγαλύτερη εκδήλωση για την εργασία, που διοργανώνει η Δημόσια Υπηρεσία Απασχόλησης (ΔΥΠΑ), την Παρασκευή και το Σάββατο, 24-25 Ιανουαρίου, στο Εκθεσιακό Κέντρο Περιστερίου, από τις 10:00 έως τις 18:00.

Στη διήμερη εκδήλωση πρόκειται να συμμετάσχουν 240 επιχειρήσεις, που αναζητούν υποψήφιους για περισσότερες από 7.000 θέσεις εργασίας, όλων των επιπέδων εκπαίδευσης και των τομέων εξειδίκευσης.

Η είσοδος στην εκδήλωση είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-Athina-Ian2025>

Κατά τη διάρκεια της εκδήλωσης, οι πολίτες που αναζητούν εργασία, καθώς και εργαζόμενοι που ψάχνουν ευκαιρίες για μια νέα επαγγελματική πορεία, θα έχουν τη δυνατότητα να συναντήσουν στελέχη ανθρώπινου δυναμικού επιχειρηματικών ομίλων και εταιρειών, διεκδικώντας θέσεις εργασίας που ταιριάζουν με τις επαγγελματικές τους επιδιώξεις.

Επισημαίνεται ότι οι πολίτες θα πρέπει να φροντίσουν ώστε να έχουν μαζί τους αρκετά αντίγραφα του βιογραφικού τους σημειώματος, καθώς θα έχουν την ευκαιρία να πραγματοποιήσουν μεγάλο αριθμό αρχικών συνεντεύξεων.

Η λίστα με τις θέσεις εργασίας, τις ειδικότητες και τις επιχειρήσεις, βρίσκεται αναρτημένη στον ιστότοπο της ΔΥΠΑ, στην ηλεκτρονική διεύθυνση:

[https://www.dypa.gov.gr/37i-hk-dypa-2025-eidikotites-epikheiriseis](https://www.dypa.gov.gr/37i-hmera-karieras-dypa-athina-24-25-ianoyarioy-2025?tab=eidikotites-kai-epikheiriseis&tab2=&tab3)=

Καθ’ όλη τη διάρκεια του διημέρου, στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) θα παρέχουν πληροφορίες για τις δράσεις και τα προγράμματα της ΔΥΠΑ.

Όλες οι πληροφορίες σχετικά με τις δράσεις της ΔΥΠΑ: [www.dypa.gov.gr](http://www.dypa.gov.gr/)

Περισσότερα σχετικά με τη ΜΕΜΜΕ: <https://www.dypa.gov.gr/memme>